wickkiey/tamil-wikipedia-chunked huggingface dataset:
# துபையா

## சூழலியலும் நடத்தையும்

ஆரம்பக்கால இயற்கை ஆர்வலர்கள் வனப்பகுதிகளில் பிடிபட்ட *துபையா* மாதிரிகளை அமைதியற்றவை, பதற்றமானவை மற்றும் ஒலிகள் மற்றும் இயக்கங்களுக்கு விரைவாக எதிர்வினையாற்றும் தன்மையுடையன என்று விவரித்தனர். இவற்றின் செவிப்புலனின் பரந்த அதிர்வெண் வரம்பு மீயொலி வெகு தொலைவில் இருப்பதால் இவற்றின் செவி உணர்திறன் நன்கு மேம்பட்டுள்ளது.  
*துபையா* இனங்களின் கன்னப் பற்களின் வடிவம் இவை முதன்மையான பூச்சிக்கொல்லிகள் என்பதைக் குறிக்கிறது. கொல்லைப்படுத்தப்பட்ட மாதிரிகள் எறும்பு, ஈக்கள், சிள்வண்டு, வெட்டுக்கிளி, கரப்பான் மற்றும் சிறிய வண்டுகளை வேட்டையாடுவதாகத் தெரிவிக்கப்பட்டது. இவை தங்கள் உணவினை உட்கார்ந்திருக்கும்போது தங்கள் முன்னங்கால்களுக்கு இடையில் வைத்துக்கொள்கின்றன. உணவுண்ட பின்னர், தங்கள் தலைகளையும் முகங்களையும் இரண்டு முன்கைகளாலும் மென்மையாக்கி, உதடுகளையும் உள்ளங்கைகளையும் நக்கிக் கொள்கின்றன. இவை குடிக்கவும் குளிக்கவும் தண்ணீரை விரும்புகின்றன. பெரும்பாலும் பறவைகளால் பரவும் மென்மையான பழங்களை உண்ணுகின்றன. இப்பழங்களின் கூழ்ப் பகுதியினை விழுங்குகின்றன. ஆனால் நார்ச்சத்து கூறுகளை நிராகரிக்கின்றன. இவற்றின் நீண்ட மற்றும் சிறுகுடல் மற்றும் பெருங்குடல் பைகளால் இவற்றைச் செரிக்க முடியாது.  
மர மூஞ்சூறு நன்கு வாசனையினை உணரக்கூடியன. வனப்பரப்பில் தரையில் உள்ள இலைக் குப்பைகளில் உணவைத் தேடுகின்றன.  
*துபையா* சிற்றினங்கள் இவற்றின் இயற்கையான வாழ்விடங்களில் உள்ள அவதானிப்புகள் இவை பொதுவாக ஓரிணை வாழ்க்கையினை மேற்கொள்கின்றன என்பதைக் குறிக்கின்றன. சமூக நடத்தை இனங்களுக்கும் அவற்றின் பிராந்தியங்களில் கிடைக்கும் உணவு வளங்களுக்கும் இடையில் வேறுபடுகிறது. உணவு போதுமானதாக இருக்கும் இடத்தில், பிராந்திய மோதல்களில் ஈடுபடாமல் இவை ஒத்துப் போகின்றன. புக்கிட் திமா இயற்கை காப்பகத்தில் காணப்பட்ட பொதுவான மரமூஞ்சூறுக்கள் அருகிலுள்ள பகுதிகளில் வசிக்கும் பிற மூஞ்சூறுகளைத் துரத்திச் செல்வதன் மூலம் குறைந்து வரும் உணவு வளங்களைப் பாதுகாக்கின்றன.  
பறக்கும் பறவைகள், பாம்புகள் மற்றும் சிறிய மாமிச விலங்குகளை மர மூஞ்சூறு வேட்டையாடுவதாக அறியப்படுகிறது. மனிதர்கள் உணவுக்காக இவற்றைக் கொல்வதில் ஆர்வம் காட்டுவதில்லை; ஏனெனில் இவற்றின் விரும்பத்தகாத சுவை. மேலும் இவை அரிதாகவே தீங்குயிரியாக காணப்படுகின்றன.
# துபையா

## சூழலியலும் நடத்தையும்

### இனப்பெருக்கம் மற்றும் வளர்ச்சி

மர மூஞ்சூறுக்கள் இவற்றின் இனப்பெருக்கம் மற்றும் வளர்ச்சியைப் பொறுத்தவரை முதனுயிரி விலங்கினங்களைக் காட்டிலும் கொறித்துண்ணிகள் மற்றும் அணில்களுடன் அதிக ஒற்றுமையைப் பகிர்ந்து கொள்கின்றன. நீண்ட கர்ப்ப காலங்களுடன் குட்டியினை உருவாக்கும் உயர் விலங்கினங்களுக்கு மாறாக, மர மூஞ்சூறு பொதுவாக இரண்டு அல்லது மூன்று இளம் குட்டிகளைக் கொண்டுள்ளன. மேலும் இவை *கருப்பையில்* சுமார் 45 நாட்கள் மட்டுமே இருக்கும். பெண் மரமூஞ்சூறுக்கள் உலர்ந்த இலைகளால் செய்யப்பட்ட கூடுகளில் குட்டிகளை ஈணுகின்றன. மேலும் அவ்வப்போது திரும்பி வந்து குட்டிகளுக்குப் பால் கொடுக்கும். துபையாவில் பெற்றோர் பராமரிப்பு ஒப்பீட்டளவில் குறைவாகவே உள்ளது .  
குட்டிகள் சராசரியாக 33 நாட்கள் கூட்டிலிருக்கும். இவை கூட்டிலிருந்து வெளியேறுவதற்கு முன்பு படிப்படியாக வளரும். *துபையா* பேரினச் சிற்றினங்களில் பத்து அடையாளம் காணப்பட்ட கரு வளர்ச்சி நிலைகள் காணப்படுகின்றன. இவற்றின் பாலியல் முதிர்ச்சி 90 நாட்களில் நடைபெறுகிறது.
# துபையா

## மருத்துவ ஆராய்ச்சி

விலங்கினங்களுடனான இவற்றின் நெருங்கிய உறவு மனித மருத்துவ ஆராய்ச்சியில் மரமூஞ்சூறுக்கள் முக்கியமான மாதிரி உயிரினங்களாக பயன்படுகிறது. மரமூஞ்சூறுக்களைப் பயன்படுத்தி போர்னா நோய் தீநுண்மியின் விளைவுகளை ஆராயும் ஓர் ஆய்வு நரம்பியல் நோய் குறித்த புதிய நுண்ணறிவை வழங்கியுள்ளது.  
துபையா பேரினத்தின் சிற்றினங்கள் விலங்கினங்களுடன் பல ஒற்றுமைகளைப் பகிர்ந்து கொள்வதால், இவை மிகுதியாக பயன்படுத்தப்பட்டன. இவை மற்றவற்றை விட அதிகமான சந்ததிகளைக் கொண்டுள்ளன. இதனால் மனித மருத்துவ ஆராய்ச்சியில் பயன்படுத்துவதற்கான மாற்று மாதிரியாக இவற்றைப் பயன்படுத்துவதில் ஆர்வம் அதிகரித்து வருகிறது. வெற்றிகரமான உளவியல் சமூக ஆய்வுகள் மேற்கொள்ளப்பட்டன. மேலும் மனச்சோர்வடைந்த மனித நோயாளிகளைப் போலவே துபையாவின் துணை ஆண்களில் வியத்தகு நடத்தை, நரம்பியல் மற்றும் உடலியல் மாற்றங்கள் நிகழ்ந்தன. திநுண்மிகளால் இவை எளிதில் பாதிக்கப்படக்கூடிய தன்மையினைக் கொண்டுள்ளன. ஈரல் அழற்சி பி போன்ற நோய்த்தொற்றுகளுக்கு நோயெதிர்ப்பு சக்தியைப் பற்றி ஆய்வு செய்ய இவற்றைப் பயன்படுத்துவதில் ஆர்வத்தைத் தூண்டியுள்ளது. மனித உயிரியல் மற்றும் நோய் வழிமுறைகள் பற்றிய ஆய்வில் கொறித்துண்ணிகள் மாதிரிகளைப் பயன்படுத்துவதற்கான வரம்புகளை சமாளிக்கவும், புதிய மருந்துகள் மற்றும் நோயறிதல் கருவிகளின் வளர்ச்சிக்கும் துபையா இனங்கள் பயன்படுத்தப்படுகின்றன. சமீபத்திய ஆய்வுகள் தொற்று, வளர்சிதை மாற்ற, நரம்பியல் மற்றும் மனநல நோய்கள் மற்றும் புற்றுநோய்களைப் பற்றி ஆய்வு செய்ய மரமூஞ்சூறுகளைப் பயன்படுத்தியுள்ளன.  
2013ஆம் ஆண்டில், வைராலஜி ஆய்விதழில் ஒரு கட்டுரையை வெளியிடப்பட்டடது. இது எச்1 என்1 இன்ப்ளூயன்சா தீநுண்மி மாதிரிகளாக வடக்கு மர மூஞ்சூறு (*து. பெலாங்கேரி*) பயன்பாட்டை ஆவணப்படுத்துகிறது. இது சாதகமாக இருந்தது, ஏனெனில் கினி எலி, எலிகள், சுண்டெலி உள்ளிட்டப் பிற கொறித்துண்ணிகளும் சாத்தியமான விலங்குகளாக இருந்தபோதிலும் தகவல்களில் மருத்துவ அறிகுறிகள் மற்றும் பரவுதல் குறித்து இடைவெளிகளை விட்டுச் செல்கின்றன. இருப்பினும், துபையா மிதமான அமைப்பு மற்றும் சுவாச அறிகுறிகளையும், சுவாசக் குழாயில் நோயியல் மாற்றங்களையும் வெளிப்படுத்துகிறது. இது எச்1என்1 ஆராய்ச்சியில் ஒரு நன்மையான மாதிரியாக இதன் பயன்பாட்டை ஆதரிக்கிறது.
# இராம்நாத் கோயங்கா விருது (ஊடகவியல்)

வெங்கையா நாயுடு தலைமையில் 12வது ராத்நாத் கோயங்கா விருது பெற்ற ஊடகவியலாளர்கள், நாள்: 20 டிசம்பர் 2017]]  
**இராம்நாத் கோயங்கா ஊடகவியல் விருது** (*Ramnath Goenka Excellence in Journalism Awards*(*RNG Awards*)இந்தியாவின் ஊடகவியலில் சிறப்பாக செயல்பட்ட வாழ்நாள் சாதனையாளர்களுக்கு ராம்நாத் கோயங்கா பெயரில் 2006ஆண்டு முதல் ஆண்டுதோறும் வழங்கப்படும் விருது ஆகும்.மேலும் 2014ஆம் ஆண்டு முதல் சிறந்த ஊடகவியல் புகைப்படக்காரர்களுக்கு இவ்விருது வழங்கப்படுகிறது.
# இராம்நாத் கோயங்கா விருது (ஊடகவியல்)

## இதனையும் காண்க

- இராம்நாத் கோயங்கா விருது (இலக்கியம்)
# தையாசு கேரினாட்டா

**தையாசு கேரினாட்டா** (*Ptyas carinata*) என்பது பொதுவாக இணைச் சாரைப்பாம்பு என்று அழைக்கப்படும். இது கொலுப்பிரிடே பாம்புக் குடும்பத்தினைச் சார்ந்த ஓர் சிற்றினமாகும். இந்த பாம்பு இந்தோனேசியா, மியான்மர், மலேசியா, தாய்லாந்து, பிலிப்பைன்ஸ், கம்போடியா, இந்தியா, வியட்நாம், லாவோஸ் மற்றும் சிங்கப்பூரில் காணப்படுகிறது. அதிகம் அறியப்படாத இந்த சிற்றினம், உயிருள்ள பாம்பு இனங்களில் பாதிக்கும் மேலானவற்றை உள்ளடக்கிய கொலுப்பிடே குடும்பத்திலுள்ள மிகப்பெரிய சிற்றினமாக இருக்கலாம். தைவானில் இந்த இனத்தின் பாம்புகளின் அறியப்பட்ட பாம்பின் நீளம் 1.12 முதல் 2.75 மீ (4 அடி முதல் 9 அடி வரை) வரை அளவிடப்பட்டுள்ளது. இருப்பினும், இதன் அதிகபட்ச நீளம் சுமார் 4 மீட்டர் என்று கூறப்படுகிறது. ஆண் பாம்புகளின் சராசரி அளவு பெண் பாம்புகளை விடச் சற்றே பெரியதாக இருப்பதாகக் கூறப்படுகிறது. இந்தோனேசியாவில் பல்லிகள் குறிப்பிடத்தக்க இரையாகக் கருதப்பட்டாலும், இவை கொறித்துண்ணிகள் போன்ற பல்வேறு இரைகளை சில சந்தர்ப்பங்களில் வேட்டையாடுபவையாக இருக்கலாம்.
# திருப்பூர் ஐயப்பன் கோயில்

**திருப்பூர் ஐயப்பன் கோயில்** என்பது இந்தியாவில் தமிழ்நாடு மாநிலத்தின் திருப்பூர் மாவட்டத்திலுள்ள ஓர் ஐயப்பன் கோயில் ஆகும்.
# திருப்பூர் ஐயப்பன் கோயில்

## அமைவிடம்

கடல் மட்டத்திலிருந்து சுமார் 323.92 மீ. உயரத்தில், என்ற புவியியல் ஆள்கூறுகள் கொண்டு, இக்கோயில் திருப்பூரில் கல்லூரி (சிக்கண்ணா அரசு கலைக் கல்லூரி) சாலையில் அமைந்துள்ளது.
# தாமான் பாராமவுண்ட் எல்ஆர்டி நிலையம்

**தாமான் பாராமவுண்ட் எல்ஆர்டி நிலையம்** அல்லது **தாமான் பாராமவுண்ட் இலகு விரைவுப் போக்குவரத்து நிலையம்** (ஆங்கிலம்: *Taman Paramount LRT Station*; மலாய்: *Stesen LRT Taman Paramount*; சீனம்: 百乐花园站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கிளானா ஜெயா எல்ஆர்டி நிலையம் வரையிலான முதலாவது கட்டமைப்புப் பிரிவில் 10 நிலையங்கள் கட்டப்பட்டன. அவற்றில் ஒரு பகுதியாக 1 செப்டம்பர் 1998 அன்று இந்த நிலையம் திறக்கப்பட்டது.  
அந்தக் கட்டமைப்புப் பிரிவில் கோலாலம்பூர் சென்ட்ரல் சேர்க்கப்படவில்லை. தாமான் பாராமவுண்ட் எல்ஆர்டி நிலையம் திறக்கப்பட்ட பின்னர் தான் கோலாலம்பூர் சென்ட்ரல் நிலையம் திறக்கப்பட்டது. இந்த நிலையத்திற்கான பராமரிப்பு கிடங்கு லெம்பா சுபாங் புறநகர்ப்பகுதியில் உள்ளது.
# தாமான் பாராமவுண்ட் எல்ஆர்டி நிலையம்

## அமைவு

தாமான் பாராமவுண்ட் நிலையம் பெட்டாலிங் ஜெயாவின் பிரிவு 14, 20, 21, 22, SS1-இல் அமைந்துள்ளது; மற்றும் பல தொழில்துறை, வணிக மற்றும் குடியிருப்புப் பகுதிகளுக்கு அருகிலும் அமைந்துள்ளது.  
அத்துடன் பிரிவு SS1-க்கு நடந்து செல்லும் தூரத்திலும் உள்ளது. அத்துடன், அருகிலுள்ள தாமான் ஜெயா எல்ஆர்டி நிலையம் ஏறக்குறைய 900 மீட்டர் தொலைவிலும் உள்ளது  
தாமான் அமான் பொழுதுபோக்கு பூங்கா, கம்போங் துங்கு பள்ளிவாசல், செரி அமான் குடியிருப்புகள்; மற்றும் பாரமவுண்ட் வியூ அடுக்குமாடி வளாகம் போன்றவை அருகில் அமைந்துள்ள குடியிருப்பு பகுதிகளாகும்.
# தாமான் பாராமவுண்ட் எல்ஆர்டி நிலையம்

## அமைப்பு

தாமான் பாராமவுண்ட் எல்ஆர்டி நிலையம், கிளானா ஜெயா வழித்தடத்தின் உயர்த்தப்பட்ட சில நிலையங்களைப் போலவே, இரண்டு அடுக்கு நிலைகளைக் கொண்ட ஒரு நிலையமாகும்: தெரு மட்டத்தில் ஒரு நுழைவு நிலை; உயர்த்தப்பட்ட ஒரு நிலை; என இரண்டு நிலைகள் உள்ளன.  
இந்த நிலையத்தின் அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன.  
அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது.
# தாமான் பாராமவுண்ட் எல்ஆர்டி நிலையம்

## கிளானா ஜெயா வழித்தடம்

**கிளானா ஜெயா வழித்தடம்** அல்லது கிளானா ஜெயா இலகு தொடருந்து வழித்தடம் (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (*LRT*) ஆகும். இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  
மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட கிள்ளான் பள்ளத்தாக்கு ஒருங்கிணைந்த போக்குவரத்து அமைப்பில் (*Klang Valley Integrated Transit System*) இந்த வழித்தடம் ஒரு பகுதியாகும். இந்த வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.
# தாமான் பாராமவுண்ட் எல்ஆர்டி நிலையம்

## பேருந்து சேவைகள்

பெட்டாலிங் ஜெயாவில் உள்ள ரேபிட் கேஎல் பேருந்து நிறுத்தங்களில் இந்த நிலையமும் ஒன்றாகும். இந்த நிலையத்தில் பேருந்து நிறுத்தமும் உள்ளது.  
| தாமான் பாராமவுண்ட் எல்ஆர்டி நிலையம் | சுங்கைவே; கம்போங் பைடூரி | } |
| --- | --- | --- |
# இராம்நாத் கோயங்கா விருது (இலக்கியம்)

**இலக்கியத்திற்கான இராம்நாத் கோயங்கா விருது** அல்லது **ராம்நாத் கோயங்கா சாகித்ய சம்மான்** (*Ramnath Goenka Sahithya Samman*) இந்திய மொழிகளில் சிறந்த இலக்கியப் படைப்பாளிகளுக்கு வழங்கப்படும் இலக்கிய விருது ஆகும். இவ்விருது தினமணி மற்றும் இந்தியன் எக்ஸ்பிரஸ் செய்திப் பத்திரிக்கைகளின் நிறுவனத் தலைவரான ராம்நாத் கோயங்கா நினைவு அறக்கட்டளை மூலம் செப்டம்பர் 2023ஆம் ஆண்டு முதல் வழங்கப்படுகிறது. இந்த விருது ரொக்கப் பரிசு மற்றும் பாராட்டுச் சான்றிதழ் கொண்டது.
# இராம்நாத் கோயங்கா விருது (இலக்கியம்)

## 2023ல் விருது பெற்றவர்கள்

- பெருமாள் முருகன் - இலக்கியம் - 2 இலட்சம் ரொக்கம் மற்றும் பாராட்டுச் சான்றிதழ்
- அனிருத் கனிசெட்டி - சிறந்த புனைகதை அல்லாத வரலாற்று நூலான *லார்ட்ஸ் ஆஃப் தி டெக்கான்:சாளுக்கியர்கள் முதல் சோழர்கள் வரை* (Lords of the Deccan: Southern India from the Chalukyas to the Cholas) - 1 இலட்சம் ரொக்கம் மற்றும் பாராட்டுச் சான்றிதழ்
- தேவிகா ரேகா - சிறந்த புனைகதை நூலான *குவாட்டர் லைப்* (Quarterlife)
# இராம்நாத் கோயங்கா விருது (இலக்கியம்)

## 2024ல் விருது பெற்றவர்கள்

- நீரஜ் சௌத்திரி - புனை அல்லாத நூல்
- ஐஸ்வரியா ஜா - புனைகதை நூல் -*The Scent of Fallen Stars*
- ரஸ்கின் பாண்ட் - இலக்கியத்திற்கான வாழ்நாள் சாதனையாளர்
# இராம்நாத் கோயங்கா விருது (இலக்கியம்)

## இதனையும் காண்க

- இராம்நாத் கோயங்கா விருது (ஊடகவியல்)
# தோட்ட ஆந்தை

**தோட்ட ஆந்தை** (*Garden owl*) என்பது கொம்பு ஆந்தை ஒத்த ஒரு சோளக்காட்டுப் பொம்மை வடிவமாகும். இது பொதுவாக விவசாய மற்றும் நகர்ப்புற சூழல்களில் தீங்குயிரிகள், குறிப்பாகப் பறவைகள் அல்லது கொறித்துண்ணிகளைத் தடுக்கப் பயன்படுத்தப்படுகிறது.
# தோட்ட ஆந்தை

## தயாரிப்பும் வடிவமைப்பும்

நவீனத் தோட்ட ஆந்தைகள் பொதுவாக நெகிழியினால் செய்யப்பட்ட அச்சுகளிலிருந்து உருவாக்கப்படுகின்றன. இந்தத் தோட்ட ஆந்தைகளை உற்பத்தி செய்யப் பல நிலையங்கள் உள்ளன. இந்த பொம்மைகளில் அமைக்கப்பட்டிருக்கும் சுழலும் தலை, காற்றால் இயங்கும் இறக்கைகள் பெரும்பாலும் உயிருள்ள ஆந்தைகளின் நடத்தையைப் பிரதிபலிக்கவும், தோட்ட ஆந்தையின் தீங்குயிரிகளைத் தடுக்கும் திறனை அதிகரிக்கவும் பயன்படுத்தப்படுகின்றன. தோட்ட ஆந்தைக்குப் பல தொழில்நுட்ப புதுப்பிப்புகள் சூரிய சக்தி எந்திரம் பொருத்தப்பட்டும், அசைவூட்ட உணர்விகளுடனும், மறைக்கப்பட்ட புகைப்படக் கருவிகளுடனும் உற்பத்தி செய்யப்படுகின்றன.
# தோட்ட ஆந்தை

## செயல்திறன்

தோட்ட ஆந்தைகளின் பயன்பாடு காரணமாக தீங்குயிரிகளின் தாக்குதல் தற்காலிகமாகக் குறையலாம். ஆனால் காலப்போக்கில் இச்செயல்பாடு தன் செயல்திறனை படிப்படியாக இழக்க நேரிடும். நகர்த்துவது, ஒலிச் சேர்ப்பு, அல்லது சூழல் பிரதிபலிப்பு தோட்ட ஆந்தையின் செயல்திறனினை நீண்ட நாட்களுக்கு அதிகரிக்கும் முறைகளாகும்.
# தோட்ட ஆந்தை

## வரலாறு

வேட்டையாடும் தூண்டில் பொறி தோட்ட ஆந்தைகளின் ஆரம்ப முன்னோடியாகும். பூர்வீக அமெரிக்கர்கள் மற்றும் ஐரோப்பியர்கள் இருவரும் மூலோபாய வேட்டை நடைமுறைகளில் பறவைப் பொறிகளைப் பயன்படுத்தினர். 1400களிலிருந்து வேட்டைப் பொறிகள் பயன்படுத்தப்பட்டாலும், பயிர்களில் பறவைகளின் சேதத்தைக் குறைப்பதற்கான முயற்சிகளை ஐரோப்பியப் பதிவுகள் காட்டுகின்றன. தீங்குயிரிகளைக் கட்டுப்படுத்துவது பற்றிய புத்தகங்கள் 1600களில் எழுதப்பட்டன. அமெரிக்க ஆந்தை பொறி 1900களிலிருந்து பால்சா மரம், பேப்பியர்-மாச் மற்றும் தோல் போன்ற பொருட்களால் செய்யப்பட்டன.
# செப்பு நாடா

**செப்பு நாடா** (*Copper tape*) என்பது மெல்லிய செம்பு துண்டானது, பெரும்பாலும் ஒட்டும் பசையுடன் கூடியதாகும். இது பெரும்பாலான வன்பொருள் மற்றும் தோட்டக்கலை கடைகளிலும், சில நேரங்களில் மின்னணு கடைகளிலும் கிடைக்கின்றது. இந்தச் செப்பு நாடா, தோட்டங்கள், தொட்டிகளில் நடப்படும் தாவரங்கள், பழ மரங்களின் தூர், பிற மரங்களிலும் புதர்களிலும் ஓடில்லா நத்தை, நத்தைகளைக் கட்டுப்படுத்தப் பயன்படுத்தப்படுகிறது. மின்காந்தக் கவசம், மின்னணுவியலில் குறைந்த அளவிலான மேற்பரப்பு ஏற்றம் செலுத்து கம்பி போன்ற பிற பயன்பாடுகளுக்கும், ஒளி ஊடுருவும் விளக்குகள் உற்பத்தியிலும் இது பயன்படுத்தப்படுகிறது. இது இரண்டு வடிவங்களில் - கடத்தும் பிசின் மற்றும் கடத்தும் தன்மையில்லா பிசினுடன் (இது மிகவும் பொதுவானது) கிடைக்கின்றது.
# தாமான் பகாகியா எல்ஆர்டி நிலையம்

**தாமான் பகாகியா எல்ஆர்டி நிலையம்** அல்லது **தாமான் பகாகியா இலகு விரைவுப் போக்குவரத்து நிலையம்** (ஆங்கிலம்: *Taman Bahagia LRT Station*; மலாய்: *Stesen LRT Taman Bahagia*; சீனம்: 幸福花園站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கிளானா ஜெயா எல்ஆர்டி நிலையம் வரையிலான முதலாவது கட்டமைப்புப் பிரிவில் 10 நிலையங்கள் கட்டப்பட்டன. அவற்றில் ஒரு பகுதியாக 1 செப்டம்பர் 1998 அன்று இந்த நிலையம் திறக்கப்பட்டது.  
அந்தக் கட்டமைப்புப் பிரிவில் கோலாலம்பூர் சென்ட்ரல் சேர்க்கப்படவில்லை. தாமான் பகாகியா எல்ஆர்டி நிலையம் திறக்கப்பட்ட பின்னர் தான் கோலாலம்பூர் சென்ட்ரல் நிலையம் திறக்கப்பட்டது. இந்த நிலையத்திற்கான பராமரிப்பு கிடங்கு லெம்பா சுபாங் புறநகர்ப்பகுதியில் உள்ளது.
# தாமான் பகாகியா எல்ஆர்டி நிலையம்

## அமைவு

இந்த நிலையம் 1995 மற்றும் 1998 க்கு இடையில் கட்டப்பட்டது. அப்போது அந்த இடத்தில் தாமான் கெலோரா *(Taman Gelora)* எனும் 25 ஒற்றை மாடி குடியிருப்பு இருந்தது. இந்த நிலையம் *SS 2/3* சாலையில், டாமன்சாரா-பூச்சோங் விரைவுச்சாலையின் தாமான் மேகா இடைமாற்றத்திற்கு அருகில் அமைந்துள்ளது.  
தாமான் பகாகியா நிலையம் பெட்டாலிங் ஜெயாவின் பிரிவு SS 3/59E; SS 2/3-இல் அமைந்துள்ளது; மற்றும் பல தொழில்துறை, வணிக மற்றும் குடியிருப்புப் பகுதிகளுக்கு அருகிலும் அமைந்துள்ளது.  
அத்துடன் பிரிவு SS 3/59E; SS 2/3|பிரிவு SS1-க்கு அருகாமையிலும் உள்ளது. அத்துடன், இந்த நிலையத்திற்கு அருகில் டாமன்சாரா ஜெயா *(SS22);* டாமன்சாரா உத்தாமா *(SS21)* ஆகிய புறநகர்ப் பகுதிகள் உள்ளன.
# தாமான் பகாகியா எல்ஆர்டி நிலையம்

## அமைப்பு

தாமான் பகாகியா எல்ஆர்டி நிலையம், கிளானா ஜெயா வழித்தடத்தின் உயர்த்தப்பட்ட சில நிலையங்களைப் போலவே, இரண்டு அடுக்கு நிலைகளைக் கொண்ட ஒரு நிலையமாகும்: தெரு மட்டத்தில் ஒரு நுழைவு நிலை; உயர்த்தப்பட்ட ஒரு நிலை; என இரண்டு நிலைகள் உள்ளன.  
இந்த நிலையத்தின் அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன.  
அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது.
# தாமான் பகாகியா எல்ஆர்டி நிலையம்

## கிளானா ஜெயா வழித்தடம்

**கிளானா ஜெயா வழித்தடம்** அல்லது கிளானா ஜெயா இலகு தொடருந்து வழித்தடம் (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (*LRT*) ஆகும். இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  
மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட கிள்ளான் பள்ளத்தாக்கு ஒருங்கிணைந்த போக்குவரத்து அமைப்பில் (*Klang Valley Integrated Transit System*) இந்த வழித்தடம் ஒரு பகுதியாகும். இந்த வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.
# தாமான் பகாகியா எல்ஆர்டி நிலையம்

## பேருந்து சேவைகள்

பெட்டாலிங் ஜெயாவில் உள்ள ரேபிட் கேஎல் பேருந்து நிறுத்தங்களில் இந்த நிலையமும் ஒன்றாகும். இந்த நிலையத்தில் பேருந்து நிறுத்தமும் உள்ளது.  
| தாமான் பகாகியா எல்ஆர்டி நிலையம் | SS6, PJ03, PJ04, PJ05 பெட்டாலிங் ஜெயா நகர மையம் |  |
| --- | --- | --- |
| தாமான் பகாகியா எல்ஆர்டி நிலையம் | SS6, PJ03, PJ04, PJ05 பெட்டாலிங் ஜெயா நகர மையம் | } |
# சிட்டிலம்சேரி

**சிட்டிலம்சேரி** (*Chittilamchery*, ) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு கிராமமாகும். இந்த ஊர் வடக்கஞ்சேரி-கொல்லங்கோடு பிரதான சாலையில் அமைந்துள்ளது. இது ஆலத்தூர் வட்டம் மெலர்கோடு ஊராட்சிக்கு உட்பட்டது.
# சிட்டிலம்சேரி

## சொற்பிறப்பியல்

இந்த பெயர் "சுடிலம் சேரி" என்பதிலிருந்து வந்திருக்கலாம், அதாவது" "இல்லங்கள்" (வீடுகள் நம்பூதிரிகள்) சூழப்பட்ட இடம். சிட்டிலம்சேரியில் உள்ள ஒடியங்காடு, தற்போது கொடியன்காடு என்று அழைக்கப்படுகிறது, இது பிரித்தானியர் ஆட்சியின் போது சூனியம் செய்யும் ஒடியன்களின் இடமாக இருந்தது. பெண்கள் இருளில் தனியாக வெளியே செல்ல வேண்டாம் என்று அறிவுறுத்தப்பட்டிருந்தனர். பிரித்தானியர் ஆட்சி ஒடியம் வழிபாட்டு முறை அல்லது சேவை தடை செய்ததால் இந்த பாரம்பரியம் நிறுத்தப்பட்டது.
# சிட்டிலம்சேரி

## வரலாறு

சிட்டிலம்சேரியில் முதல் பள்ளி 1885 ஆம் ஆண்டில் இராமு ஐயரால் நிறுவப்பட்டது. 15 மார்ச் 1965 முதல் மெலர்கோடு ஊராட்சி டி. என். பரமேஸ்வரன் தலைமையில் உருவானது.
# சிட்டிலம்சேரி

## பொருளாதாரம்

கிராமத்தின் பெரும்பான்மை மக்களின் வருவாய்க்கு வேளாண்மையே முதன்மை வருமான ஆதாரமாக உள்ளது. சிறு எண்ணிக்கையினர் வங்கி, தகவல் தொழில்நுட்பம், வணிகம் போன்ற பல்வேறு துறைகளில் இருந்து வருவாய் ஈட்டுகின்றனர். இணைய வசதிகள், அக்ஷயா மையம் மற்றும் செல்பேசி கோபுரத் தொடர்புகள் போன்ற வசதிகள் ஏற்கனவே உருவாக்கப்பட்டுள்ளன. மாநில நெடுஞ்சாலை 58 இல் அமைந்துள்ள இந்த கிராமம் பயணிகளுக்கு ஒரு முக்கியமான சந்திப்பாகும். மேல் மருத்துவ வசதிகளுக்கும், மருத்துவ அவசர காலங்களிலும் கிராமவாசிகள் கோயம்புத்தூர் அல்லது திருச்சூர் போன்ற நகரங்களைச் சார்ந்து இருக்க வேண்டிய நிலை உள்ளது இந்த கிராமம் மெலர்கோடு ஊராட்சியின் கீழ் வருகிறது. இது நெம்மர ஊராட்சி ஒன்றியத்துக்கும் , ஆலத்தூர் வட்டத்துக்கும் உட்பட்டது.
# சிட்டிலம்சேரி

## திரைப்படம்

வினீத் சீனிவாசன் நடிப்பில் 2019 ஆம் ஆண்டு வெளியான மனோகரம் திரைப்படம் இந்த இடத்தில் படமாக்கப்பட்டது.  
பிருத்விராஜ் நடித்த 2012 படம் மோலி அத்தை ராக்ஸ், படம் ஓரளவு இங்கு படமாக்கப்பட்டது.
# சிட்டிலம்சேரி

## கல்வி

சிட்டிலம்சேரியில் எம்.என். கே. எம் உயர்நிலைப் பள்ளி (1947 இல் நிறுவப்பட்டது), ஏ. யு. பி. எஸ் சிட்டிலம்சேரி, முத்துக்குன்னி ஏ. எல். பி பள்ளி, ஏ. யு. பி. எஸ் மெலர்கோடு, என். எஸ். எஸ் ஆங்கில வழி துவக்கப்பள்ளி உள்ளிட்ட பல பள்ளிகள் உள்ளன.
# சிட்டிலம்சேரி

## சமயம்

செருநெட்டூரி பகவதி கோயில் அல்லது சிட்டிலம்சேரி காவு கோயில் இந்த கிராமத்தில் அமைந்துள்ளது. மூலத்தான தெய்வமாக செருநாட்டுரி அம்மா அல்லது செரிநாட்டுரி பகவதி உள்ளார். கிராமத்தில் பெரும்பாலும் இந்துக்களே உள்ளனர், என்றாலும் முஸ்லிம்களும், கிறிஸ்தவர்களும் உள்ளனர். செருநத்தூரி பகவதி கோயிலில் சனவரி மாத இறுதியில் ஒரு வாரத்தில் ஆராட்டு விழா கொண்டாடப்படுகிறது, இதில் கலாச்சார நிகழ்ச்சிகள், பஜனைகள், பக்தி பாடல்கள் பாடப்படுகின்றன. மால்மா களி (போராட்டன் களி) கோயில் வளாகத்திற்குள் நடைமுறையில் உள்ளது.  
சுவர்கநாதர் கோயில், அரக்குன்னி சிவன் கோயில், தாழகோட்டு காவு ஆகியவை மற்ற முக்கியமான கோவில்களாகும்.
# சிட்டிலம்சேரி

## திருவிழாக்கள்

சிட்டிலம்சேரி விழா என்பது ஒரு வகை பூரம் ஆகும். இது ஒவ்வொரு ஆண்டும் நடைபெறும் ஒரு சமய விழா ஆகும். விஷூவுக்கு 15 நாட்கள் அடுத்து ஏப்ரல் 28 அல்லது 29 அன்று வேலா கொண்டாடப்படுகிறது, இது செருனட்டரி கோயிலை மையமாக்க் கொண்டு நடத்தப்படுகிறது. இது வெளிச்சம், பஞ்ச வாத்தியம், பட்டாசு, மேடை நிகழ்ச்சிகள் (கான மேளா) ஆகியவற்றைக் கொண்ட பல அடுக்குப் நிகழ்வுகளைக் கொண்டுள்ளது. திருவிழாவிற்கு முந்தைய நாளில் அருகிலுள்ள பள்ளி விளையாட்டு அரங்கில் சாமயா-பிராடர்சனம் [யானையின் அலங்காரங்களின் கண்காட்சி] நிகழ்கிறது.  
கோயிலில் நடக்கும் பிற திருவிழாக்கள் *ஆரட்டு* மற்றும் *மளமள களி* ஆகும்.
# சிட்டிலம்சேரி

## புவியியல்

சிட்டிலம்சேரி பல சிறிய குளங்களையும் (ஆனாரி குளம், கக்காட்டு குளம், பதியிலா குளம், சோரம் குளம், நொச்சுகுளம், கப்பல் குளம் உட்பட), நெல் வயல்களாலும் சூழப்பட்டுள்ள ஒரு கிராமமாகும்.  
சிட்டிலம்சேரி நென்மாராவிலிருந்து 4 கிலோமீட்டர் தொலைவில் அமைந்துள்ளது. பொள்ளாச்சி-திருச்சூர் பேருந்து வழித்தடமான மா.நெ 58 பிரதான சாலையில் இந்த கிராமம் அமைந்துள்ளதால், இந்த கிராமமானது பரபரப்பான சந்திப்பாக உள்ளது.  
- கிராம ஊராட்சி: മേലാർകോട് (மேலார்கோடு)
- வட்டம்: ആലത്തൂർ (ஆலத்தூர்)
- சட்டமன்றத் தொகுதி: ആലത്തൂർ (ஆலத்தூர்)
- பாராளுமன்ற தொகுதி: ആലത്തൂർ (ஆலத்தூர்) ( 2010இக்கு முன்பு பாலக்காடு)
- வார்டுகளின் எண்ணிக்கை: 16
- மக்கள் தொகை: 23,706
- ஆண்: 11,497
- பெண்: 12,209
- மக்கள் அடர்த்தி: 929
- ஆதாரம்: மக்கள் தொகை கணக்கெடுப்பு தரவு 2001  
; எல்லைகள்  
- வடக்கு: ஆலத்தூர், எரிமையூர்
- கிழக்கு: பல்லாசனா, நெம்மரா
- தெற்கு: ஆயிலூர்
- மேற்கு: வந்தாழி, வடக்கஞ்சேரி
# சிட்டிலம்சேரி

## புவியியல்

### அருகிலுள்ள நகரங்கள்

திருச்சூர்-42.7&nbsp;கி. மீ.  
பாலக்காடு - 29.7&nbsp;கி. மீ.  
வடக்கஞ்சேரி-9.4&nbsp;கி. மீ.  
ஆலத்தூர்-7.6&nbsp;கி. மீ.  
முடபள்ளூர்-3.8&nbsp;கி. மீ.  
திரிபல்லூர்-6.2&nbsp;கி. மீ.  
நென்மறை-5.6&nbsp;கி. மீ.  
கொல்லங்கோடு - 18.1&nbsp;கி. மீ.  
கோவிந்தபுரம்-33.4&nbsp;கி. மீ.
# பக்-ஏ-சால்ட்

**பக்-ஏ-சால்ட்** (*Bug-A-Salt*) என்பது மென்மையான உடலினைக் கொண்ட பூச்சிகளை உப்புத் துகள்களால் தாக்கிக் கொல்லப் பயன்படுத்தப்படும் நெகிழி சுடுகலனின் வணிகப் பெயர் ஆகும்.
# பக்-ஏ-சால்ட்

## விளக்கம்

பக்-ஏ-உப்பு சாதனம் நுண்ணிய சமையல் உப்பை நச்சுத்தன்மையற்ற எரிபொருள்களாகப் பயன்படுத்துகிறது. நெகிழி வேட்டைத்துப்பாக்கி மூலம் 80 வெளியேற்றங்கள் வரை உப்பை தெளிக்க வடிவமைக்கப்பட்டுள்ளது. இது ஒரு வேட்டைத் துப்பாக்கியிலிருந்து வெடிக்கும் முறையைப் போலவே ஒரு கூம்பு பரப்பு வடிவத்தை உருவாக்குகிறது.  
கலிபோர்னியா தொழில்நுட்ப நிறுவன உயிரியலாளர் மைக்கேல் டிக்கின்சன் கூறுகையில், ஈக்கள் சிறிய உப்புத் துகள்களின் தாக்குதலைத் தாங்க முடியாது. ஆனால் கணுக்காலிகளின் புறவன் கூடு இத்தாக்குதலிலிருந்து இவற்றைப் பாதுகாக்கும். இருப்பினும் இவை அதிர்ச்சியடைகின்றன.
# பக்-ஏ-சால்ட்

## வரலாறு

பக்-ஏ-சால்ட் லோரென்சோ மாகியோர் என்பவரால் உருவாக்கப்பட்டு 2012இல் காப்புரிமை பெறப்பட்டது. குழப்பத்தை உருவாக்காமல், தூரத்தில் உள்ள வீட்டு ஈக்களைக் கொல்லும் கருவியை மாகியோர் கண்டுபிடித்தார்.  
இசுகெல் இன்க் நிறுவனம் தனது பக்-ஏ-சால்ட் தயாரிப்பை 2012ஆம் ஆண்டில் இண்டிகாகோ இயங்குதளத்தில் அறிமுகப்படுத்தியது. செப்டம்பர் 11,2012 அன்று இசுகெல்லின் பொது நிதியுதவி பிரச்சாரத்தின் முடிவில், பக்-ஏ-உப்பு துப்பாக்கியின் 21,400க்கும் மேற்பட்ட அலகுகளை விற்றது.
# பொட்டாசியம் அறுபுளோரோ ஆர்சனேட்டு

**பொட்டாசியம் அறுபுளோரோ ஆர்சனேட்டு** (*Potassium hexafluoroarsenate*) என்பது KAsF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# பொட்டாசியம் அறுபுளோரோ ஆர்சனேட்டு

## தயாரிப்பு

ஆர்சனிக்கு பெண்டாபுளோரைடுடன் பொட்டாசியம் புளோரைடைச் சேர்த்து நேரடியாக வினைபுரியச் செய்தால் பொட்டாசியம் அறுபுளோரோ ஆர்சனேட்டு உருவாகும்.  
::AsF<sub>5</sub> + KF → KAsF<sub>6</sub>  
பொட்டாசியம் பெர்புரோமேட்டு முன்னிலையில் ஆர்சனிக்கு பெண்டாபுளோரைடுடன் ஐதரோபுளோரிக் அமிலத்தைச் சேர்த்து வினைபுரியச் செய்தாலும் பொட்டாசியம் அறுபுளோரோ ஆர்சனேட்டு உருவாகிறது:  
::KBrO<sub>4</sub> + 3HF + 2AsF<sub>5</sub> + KF -> KAsF<sub>6</sub> + AsF<sub>6</sub>[H<sub>3</sub>O]  
ஐதரோபுளோரிக் அமிலத்தின் முன்னிலையில் ஆர்சனிக்கு பெண்டாபுளோரைடுடன் பொட்டாசியம் குளோரைடு வினைபுரிந்தாலும் பொட்டாசியம் அறுபுளோரோ ஆர்சனேட்டு உருவாகிறது:  
::AsCl<sub>5</sub> + KCl + 6HF -> KAsF<sub>6</sub> + 6HCl
# பொட்டாசியம் அறுபுளோரோ ஆர்சனேட்டு

## இயற்பியல் பண்புகள்

பொட்டாசியம் அறுபுளோரோ ஆர்சனேட்டு வெள்ளை நிறத்தில் தூளாகக் காணப்படும். சாதாரண நிலைமைகளின் கீழ் இச்சேர்மம் நிலைப்புத்தன்மை கொண்டிருக்கும். உருகுநிலை சுமார் 400 ° செல்சியசு ஆகும். எளிதில் தீப்பற்றி எரியாது. வலுவான ஆக்சிசனேற்ற முகவர்களுடன் பொருந்தாது.
# பொட்டாசியம் அறுபுளோரோ ஆர்சனேட்டு

## பாதுகாப்பு

பொட்டாசியம் அறுபுளோரோ ஆர்சனேட்டு விழுங்கும்போது அல்லது உள்ளிழுக்கும்போது நச்சுத்தன்மை வாய்ந்தது மற்றும் சுற்றுச்சூழலுக்கு ஆபத்தானது. இது ஒரு புற்றுநோய் ஊக்கியாக கருதப்படுகிறது. ஐதரசன் புளோரைடு, பொட்டாசியம் ஆக்சைடு மற்றும் ஆர்சனிக் ஆக்சைடுகள் ஆகியவை தீயின் போது ஏற்படும் அபாயங்களாகும்.
# பொட்டாசியம் அறுபுளோரோயிரேனேட்டு

| Name = பொட்டாசியம் அறுபுளோரோயிரேனேட்டு</br>Potassium hexafluororhenate
| ImageFile =
| ImageSize =
| ImageAlt =  
| IUPACName = இருபொட்டாசியம்; அறுபுளோரோ இரேனியம்(2-)
| OtherNames = பொட்டாசியம் அறுபுளோரோயிரேனேட்டு(IV), இருபொட்டாசியம் அறுபுளோரோயிரேனேட்டு  
| Section1 =
| Section2 =
# பொட்டாசியம் அறுபுளோரோயிரேனேட்டு

## தயாரிப்பு

பொட்டாசியம் ஆறயோடோயிரேனேட்டுடன் (K<sub>2</sub>ReI<sub>6</sub>) பொட்டாசியம் புளோரைடும் ஐதரசன் அயோடைடும் சேர்ந்த கலவையைச் சேர்த்து வினைபுரியச் செய்தால் பொட்டாசியம் அறுபுளோரோயிரேனேட்டு உருவாகும்.  
K<sub>2</sub>ReI<sub>6</sub> அல்லது K<sub>2</sub>ReCl<sub>6</sub> உடன் KHF<sub>2</sub> சேர்மத்தைச் சேர்த்து வினைபுரியச் செய்தாலும் பொட்டாசியம் அறுபுளோரோயிரேனேட்டு உருவாகும்.
# பொட்டாசியம் அறுபுளோரோயிரேனேட்டு

## இயற்பியல் பண்புகள்

*P*3*m*1 என்ற இடக்குழுவில் வகை படிகங்களாக முக்கோணவமைப்பில் பொட்டாசியம் அறுபுளோரோயிரேனேட்டு வெளிர் இளஞ்சிவப்பு நிறத்தில் படிகமாகிறது.
# சென்னானூர்

**சென்னானூர்** என்பது இந்தியாவின் தமிழ்நாடு மாநிலத்தில் கிருஷ்ணகிரி மாவட்டத்திலுள்ள ஊத்தங்கரை ஊராட்சி ஒன்றியத்தின்
கெங்கபிரம்பட்டி ஊராட்சிக்கு உட்பட்ட ஒரு கிராமம் ஆகும்.
# சென்னானூர்

## அமைவிடம்

கடல் மட்டத்திலிருந்து சுமார் 366.53 மீ. உயரத்தில், என்ற புவியியல் ஆள்கூறுகள் கொண்டு இக்கிராமம் ஊத்தங்கரை வட்டத்தில் அமைந்துள்ளது.
# சென்னானூர்

## தொல்லியல் முக்கியத்துவம்

தமிழ்நாட்டின் கற்கால பண்பாட்டுச் சுவடுகளால், சிறப்பான தொல்லியல் களமாக சென்னானூர் திகழ்கிறது.  
சென்னானூர் பகுதியில் நடத்தப்பட்ட தொல்லியல் அகழ்வாய்வுகள் மூலம் இதுவரை 327 தொல்பொருட்கள் கண்டெடுக்கப்பட்டுள்ளன. சங்க காலத்திய பொருட்களாகக் கூறப்படும் சங்கு வளையல் துண்டுகள், கண்ணாடி வளையல் துண்டுகள், சுடுமண் முத்திரை, தக்களி, வட்டச் சில்லுகள், சுமார் நான்காயிரம் ஆண்டுகளுக்கு முந்தைய வெட்டுக் கருவி, இடைக்கால வரலாற்றைச் சார்ந்தாகக் கருதப்படும் இரும்பினால் தயாரிக்கப்பட்ட ஏர்க்கலப்பையினுடைய கொழுமுனை மற்றும் தமிழி எழுத்துக்கள் பொறிக்கப்பட்ட பானை ஓடுகள், மூடியுடன் கூடிய பானை, தொட்டி, பாசிமணிகள், உறை கிணறு, சுடுமண் கிண்ணங்கள், வெள்ளியினாலான முத்திரைக் காசு, செம்பினாலான அஞ்சனக் கோல், சிவப்பு வண்ணக் கொள்கலன், தந்தத்தாலான பகடைக்காய், பாறை ஓவியங்கள், கற்காலக் கோடரி மற்றும் சுடுமண் சிற்பம் ஆகியவை இவ்வூரின் தொல்லியல் துறையின் அகழாய்வுகளின் போது கிடைக்கப்பெற்ற பொருட்களில் முக்கியமானவையாகும்.
# கிளானா ஜெயா எல்ஆர்டி நிலையம்

**கிளானா ஜெயா எல்ஆர்டி நிலையம்** அல்லது **கிளானா ஜெயா இலகு விரைவுப் போக்குவரத்து நிலையம்** (ஆங்கிலம்: *Kelana Jaya LRT Station*; மலாய்: *Stesen LRT Kelana Jaya*; சீனம்: 格拉那再也站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையம் பயணிகள் சேவைகளுக்கான முன்னாள் மேற்கு முனையமாக இருந்தது. பின்னர் 1995-ஆம் ஆண்டு, கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டத்தின் தொடக்க நிலையமாக அமைந்தது.
# கிளானா ஜெயா எல்ஆர்டி நிலையம்

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது.  
கிளானா ஜெயா மாநகர்ப் பகுதியில் இந்த நிலையம் அமைந்து இருந்ததால், மாநகரின் பெயரும் இதற்குச் சூட்டப்பட்டது.  
இந்த நிலையம், 1108 மற்றும் 1109 சாலைச் சந்திப்புகளுக்கு இடையில்; டாமன்சாரா-பூச்சோங் விரைவுச்சாலையில், 1995 மற்றும் 1998-ஆம் ஆண்டுகளுக்கு இடையில் கட்டப்பட்டது. பாதசாரிகள் டாமன்சாரா-பூச்சோங் விரைவுச்சாலையைக் கடக்க ஒரு மேம்பாலமும் கட்டப்பட்டு உள்ளது.
# கிளானா ஜெயா எல்ஆர்டி நிலையம்

## அமைவு

### பெட்டாலிங் ஜெயா உத்தாரா

பெட்டாலிங் ஜெயா SS2, கிளானா ஜெயாவின் SS4; SS5; தாமான் மாயாங் SS25 ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.  
ஒரு பெரிய அதிவேக விரைவுச்சாலைக்கு அருகில் இந்த நிலையம் இருப்பதால், பெட்டாலிங் ஜெயா உத்தாரா *(PJ Utara - PJU)* எனும் வடக்கு பெட்டாலிங் ஜெயா, திராப்பிகானா, சுபாங் ஜெயா, சன்வே மற்றும் புத்ராஜெயா ஆகிய பகுதிகளுக்குப் பயணிகளைக் கொண்டு செல்லும் பேருந்து இணைப்புகளால் இந்த நிலையம் நன்கு சேவை செய்யப்படுகிறது. இந்த நிலையம், உள்ளூர் வாடகை வாகனங்களின் நிறுத்த மையமாகவும் செயல்படுகிறது.
# கிளானா ஜெயா எல்ஆர்டி நிலையம்

## அமைவு

### கிளானா ஜெயா பேருந்து நிறுத்தம்

கிளானா ஜெயா எல்ஆர்டி நிலையம், பெட்டாலிங் ஜெயாவைச் சுற்றியுள்ள பகுதிகளுக்கும்; கோலாலம்பூருக்கான விரைவுப் பேருந்து மையமாகவும் உள்ளது. இந்த நோக்கத்திற்காக, வடக்கு நோக்கி செல்லும் பேருந்துகளுக்காக கோலாலம்பூர் கிள்ளான் விரைவுச்சாலைக்கு எதிரே ஒரு பெரிய பேருந்து நிறுத்தமும் கட்டப்பட்டு உள்ளது.  
இந்தப் பேருந்து நிறுத்தம் ஒரு பாதசாரி மேம்பாலம் மூலமாக நிலையத்துடன் இணைக்கப்பட்டுள்ளது. பேருந்துகள் நிலையத்திலிருந்து தெற்குப் பாதையில் புறப்படுகின்றன. ஆனால் பல பேருந்துகள் தங்கள் பயணிகளை பேருந்து நிறுத்தத்திலயே இறக்கிவிடுகின்றன.  
ஏனெனில் இந்தச் செயல்பாடு, பேருந்து முனையத்தில் நெரிசலைத் தவிர்க்கிறது. அத்துடன் இந்த நிலையம் பண்டார் உத்தாமா எம்ஆர்டி நிலையத்திற்கும் பேருந்துச் சேவைகளை வழங்குகிறது.
# கிளானா ஜெயா எல்ஆர்டி நிலையம்

## நிலைய தள அமைப்பு

| **L2 - இரண்டாவது மாடி** | மேடை1 | (→) கோம்பாக் (→) |  |
| --- | --- | --- | --- |
| <small>தீவு மேடையின் கதவுகள் வலதுபுறத்தில் திறக்கப்படும்</small> |  |  |  |
| மேடை 2 | (→) புத்ரா அயிட்ஸ் (←) |  |  |
| **L1 - முதலாவது மாடி** | கட்டணம் கட்டுப்பாடு, பயணச்சீட்டு தானியங்கி, நிலையக் கட்டுப்பாடு, கடைகள் |  |  |
| **G - தெருநிலை** | சாலைவழி | பேருந்து முனையம் (→) வாடகை வாகனங்கள் முனையம், கடைகள் | } |
# கிளானா ஜெயா எல்ஆர்டி நிலையம்

## கிளானா ஜெயா வழித்தடம்

**கிளானா ஜெயா வழித்தடம்** அல்லது கிளானா ஜெயா இலகு தொடருந்து வழித்தடம் (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (*LRT*) ஆகும். இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  
மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட கிள்ளான் பள்ளத்தாக்கு ஒருங்கிணைந்த போக்குவரத்து அமைப்பில் (*Klang Valley Integrated Transit System*) இந்த வழித்தடம் ஒரு பகுதியாகும்.  
இந்த வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.
# கிளானா ஜெயா எல்ஆர்டி நிலையம்

## அமைப்பு

தொடருந்துகள் பயணிக்கும் தடத்தில் உள்ள பெரிய கூரைகள் பாரம்பரிய மலாய்ப் பண்பாட்டுக் கட்டிடக்கலை வடிவமைப்பைக் கொண்டது. கிளானா ஜெயாயா எல்ஆர்டி நிலையம், கிளானா ஜெயா வழித்தடத்தின் உயர்த்தப்பட்ட சில நிலையங்களைப் போலவே, இரண்டு அடுக்கு நிலைகளைக் கொண்ட ஒரு நிலையமாகும்: தெரு மட்டத்தில் ஒரு நுழைவு நிலை; உயர்த்தப்பட்ட ஒரு நிலை; என மூன்று நிலைகள் உள்ளன.  
இந்த நிலையத்தின் அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன.  
அதே வேளையில், தொடருந்து நின்று செல்லும் இடத்திற்கும், பாதசாரிகள் நடைபாதைகளுக்கும் இடையில் சுமைதூக்கிச் சேவையும்; மாற்றுத் திறனாளிகளுக்கான வசதிகளும் வழங்கப்படுகின்றன.
# கிளானா ஜெயா எல்ஆர்டி நிலையம்

## பேருந்து சேவைகள்

பெட்டாலிங் ஜெயாவில் உள்ள ரேபிட் கேஎல் பேருந்து நிறுத்தங்களில் இந்த நிலையமும் ஒன்றாகும். இந்த நிலையத்தில் பேருந்து நிறுத்தமும் உள்ளது.  
| கிளானா ஜெயா எல்ஆர்டி நிலையம் | தாமான் மாயாங் இமாஸ் / முத்தியாரா துரோப்பிக்கானா |  |
| --- | --- | --- |
| கிளானா ஜெயா எல்ஆர்டி நிலையம் | கிளானா ஜெயா நகர மையம் | } |
# சிறப்பு நடவடிக்கைகள் குழு (ஒடிசா)

**சிறப்பு நடவடிக்கைகள் குழு** (*Special Operation Group*)}} (**SOG**) இந்தியாவின் ஒடிசா மாநிலத்தில் நக்சலைட்டு-மாவோயிஸ்ட் கிளர்ச்சிகளை ஒடுக்குவதற்காக இப்படை 21 ஆகஸ்டு 2004 அன்று நிறுவப்பட்டது. ஒடிசா காவல்துறையில் சிறப்பாக செயல்படும் 3,000 இளம் காவலர்கள் மற்றும் அதிகாரிகளைக் கொண்ட இப்படை ஒரு அதிரடிப்படையாகச் செயல்படுகிறது. இப்படை காடுகளில் கரந்தடிப் போர் முறையில் செயலாற்றுவதில் வல்லவர்கள்.இதன் தலைமையிடம் கட்டாக் நகரத்தில் உள்ளது. இதன் பயிற்சி மையம் புவனேசுவரம் நகரத்தில் உள்ளது.
# பயங்கரவாத எதிர்ப்புப் படை (கேரளம்)

**பயங்கரவாத எதிர்ப்பு படைகள்** (*Kerala Thunderbolts*), இந்தியாவின் கேரளா மாநிலத்தில் செயல்படும் பயங்கரவாத எதிர்ப்புப் படை ஆகும். இது தேசிய பாதுகாப்புப் படை மற்றும் சிறப்பு பாதுகாப்புப் படை போன்று அதிரடிப்படையாகச் செயல்படுகிறது.  
இப்படை 1200 அதிரடி வீரர்கள் கொண்டது. இரண்டு ஆண்டு பயங்கரவாத எதிர்ப்பு பயிற்சி வழங்கப்படுகிறது.
# பயங்கரவாத எதிர்ப்புப் படை (கேரளம்)

## நடவடிக்கைகள்

பிப்ரவரி 2013ல் மலப்புரம் மாவட்டத்தின், நிலம்பூர் காட்டுப் பகுதியில் மாவோயிஸ்டுகளின் கிளர்ச்சியை இப்படை ஒடுக்கியது.மார்ச் 2013ல் கண்ணூர் மாவட்டத்தில் மாவோயிஸ்டுகளின் கிளர்ச்சியை இப்படை ஒடுக்கியது. 6 டிசம்பர் 2014 அன்று வயநாடு மாவட்டத்தின் காடுகளில் இப்படைகளுக்கும், மாவோயிஸ்டுகளுக்கும் இடையே நேரடி துப்பாக்கிச் சூடு நடைபெற்றது.
# கணிகர்

**கணிகர்**, மகாபாரதத்தில் பார்வையற்ற மன்னனான திருதராஷ்டிரனின் அரச நீதியை கற்றறிந்த புத்திசாலி மற்றும் தந்திரமான அமைச்சர் ஆவார். இவரது அரச நீதியை கணிகர் நீதி என்பர்.
# கணிகர்

## பின்னணி

மகாபாரதத்தின் ஆதி பர்வத்தின், சம்பவ பர்வத்தில் கூறப்பட்டுள்ளவாறு, பாண்டவர்களுக்கு இந்திரப்பிரஸ்தம் பகுதியை குரு நாட்டிலிருந்து பிரித்துக் கொடுத்த பின், பாண்டவர்கள் செல்வச் செழிப்புடனும், அதிகாரத்துடனும் வாழ்வதை காணச் சகியாத திருதராட்டிரன் அமைச்சர் கணிகரை அழைத்து பாண்டவர்கள் மீது போர் தொடுக்கலாமா என ஆலோசனை கேட்டார். அதற்கு அமைச்சர் கணிகர் கூறிய எதிரிகளை அழிக்கும் நீதி வருமாறு:  
1. எதிரிகளை மன்னர்கள் தாக்குவதற்கு எப்போதும் தயாராக இருத்தல் வேண்டும் மற்றும் தங்களது ஆற்றலை வளர்த்துக் கொண்டே இருத்தல் வேன்டும். தங்கள் குற்றங்கள் அனைத்தையும் கவனமாக மறைத்துக் கொண்டே, எதிரிகளின் குற்றங்களை இடையறாமல் கவனித்தல் வேண்டும்.
1. தனது எந்தப் பலவீனத்தையும் எதிரி அறிந்து கொள்ளாத வகையில் அவன் தன்னைத் தகவமைத்துக் கொள்ள வேண்டும். ஆனால், தான் தனது எதிரியிடம் கண்டுபிடிக்கும் பலவீனத்தைக் கொண்டு, அவனைத் தொடர்ந்து கொண்டேயிருக்க வேண்டும். மன்னன் எப்போதும், ஓர் ஆமை தனது உடலை மறைத்துக் கொள்வது போல, தனது செயல்களையும், அதன் முடிவுகளையும், தனது சொந்த பலவீனத்தையும் மற்றவர்கள் பார்வையிலிருந்து மறைத்து வைக்க வேண்டும்.
1. ஒரு குறிப்பிட்ட செயலைத் தொடங்கி விட்டால், அதை மன்னன் முழுமையாக முடிக்க வேண்டும். ஒரு முள்ளை உடலிலிருந்து முழுமையாக எடுக்காவிட்டால், அது வளர்ந்து சீழ் பிடித்து, புண் உற்பத்தி செய்யும். அது போன்று தீங்கு செய்யும் எதிரியைக் கொல்வது எப்போதும் பாராட்டுக்குரியதே. எதிரி பெரும் பலவானாக இருந்தால், அவனது கெட்ட எதிர்பார்த்துக் காத்திருக்க வேண்டும். பிறகு, எந்த மன உறுத்தலும் இல்லாமல் அவனைக் கொல்ல வேண்டும். எவ்வளவு வெறுப்பூட்டும் வகையில் எதிரி இருந்தாலும், அவனை வசைபாடக் கூடாது.
1. பயந்தவனை மிரட்ட வேண்டும்,. வலியவன் முன் பணிந்து, பேராசை கொண்டவர்களுக்கு லஞ்சம் கொடுங்கள். எதிரி உன் மகனாக இருந்தாலும், நண்பனாக இருந்தாலும், சகோதரனாக இருந்தாலும், தந்தையாக இருந்தாலும், ஆசானாக இருந்தாலும் அவனைக் கொல்லுங்கள். இதுவே வெற்றிக்கான அரச பாதை.
1. எதிரி பலவீனமாக இருந்தாலும் புறக்கணிக்காதீர்கள். நெருப்பின் தீப்பொறி கூட காற்றின் உதவியுடன் காட்டை எரித்துவிடும் என்பதை நினைவில் கொள்ள வேண்டும்
# சக்ரி சட்டமன்றத் தொகுதி

**சக்ரி சட்டமன்றத் தொகுதி** (Sakri Assembly constituency) என்பது இந்தியாவின் மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். சக்ரா தொகுதி துளே மாவட்டத்தில் அமைந்துள்ளது, நந்துர்பார் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மேலும் இது பழங்குடியினத்தைச் சேர்ந்த வேட்பாளர்களுக்காக ஒதுக்கப்பட்டுள்ளது.
# சக்ரி சட்டமன்றத் தொகுதி

## சட்டப் பேரவை உறுப்பினர்கள்

| 1951 | யசுவந்த்ராவ் சகாரம் தேசாலே |
| --- | --- |
| 1957 | ராம பத்வி |
| 1962 | கோகுல் கவித் |
| 1967 | யு.ஆர்.நாந்த்ரே |
| 1972 | கோசர்பாய் பாமரே |
| 1978 | சுக்ரம் மாலுசரே |
| 1980 | சுக்ரம் மாலுசரே |
| 1985 | கோவிந்த் ராவ் சவுத்ரி |
| 1990 | கோவிந்த் ராவ் சவுத்ரி |
| 1995 | கோவிந்த் ராவ் சவுத்ரி |
| 1999 | வசந்த் சூர்யவன்சி |
| 2004 | தனாசி சீதாராம் அகிரே |
| 2009 | யோகேந்திர போயே |
| 2014 | தனாசி சீதாராம் அகிரே |
| 2019 | மஞ்சுளா காவிட் |
# சக்ரி சட்டமன்றத் தொகுதி

## தேர்தல் முடிவுகள்

### 2019

தேர்ந்தெடுக்கப்பட்ட சட்டமன்ற உறுப்பினர் ஆட்சி அமைப்பது தொடர்பாக சிவ சேனாவுக்கு தனது ஆதரவை அறிவித்தார்.
# லெம்பா சுபாங் எல்ஆர்டி நிலையம்

**லெம்பா சுபாங் எல்ஆர்டி நிலையம்** அல்லது **லெம்பா சுபாங் இலகு விரைவுப் போக்குவரத்து நிலையம்** (ஆங்கிலம்: *Lembah Subang LRT Station*; மலாய்: *Stesen LRT Lembah Subang*; சீனம்: 梳邦谷) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையம் லெம்பா சுபாங் பராமரிப்பு கிடங்கிற்கு *(Lembah Subang Depot)* அருகில் அமைந்துள்ளது.
# லெம்பா சுபாங் எல்ஆர்டி நிலையம்

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது.  
லெம்பா சுபாங் பகுதியில் இந்த நிலையம் அமைந்து இருந்ததால், சுபாங் எனும் பெயரும் இந்த நிலையத்திற்குச் சூட்டப்பட்டது.
# லெம்பா சுபாங் எல்ஆர்டி நிலையம்

## அமைவு

### காத்திருக்கும் நேரம்

PJU 1A/46 சாலை; PJU 1A சாலை, ஆரா டாமன்சாரா ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.  
2019-ஆம் ஆண்டில், ஆரா டாமன்சாரா எல்ஆர்டி நிலையம் மற்றும் கோம்பாக் எல்ஆர்டி நிலையம் ஆகிய நிலையங்களுக்கு இடையே உச்ச நேர தொடருந்துப் போக்குவரத்து அதிகரிக்கப்பட்டது. அதிகரித்து வரும் பயணிகளின் தேவைகளை நிறைவு செய்வதற்காக, காத்திருக்கும் நேரம் 3 நிமிடங்களில் இருந்து 1.5 நிமிடங்களுக்கு தற்காலிகமாகக் குறைக்கப்பட்டது.
# லெம்பா சுபாங் எல்ஆர்டி நிலையம்

## லெம்பா சுபாங் பராமரிப்புக் கிடங்கு

லெம்பா சுபாங் நிலையம், லெம்பா சுபாங் பராமரிப்புக் கிடங்கிற்கு அருகில் உள்ளது. இந்தப் பராமரிப்புக் கிடங்கு கிளானா ஜெயா வழித்தடத்திற்குச் சேவை செய்யும் ஒரே நிலையக் கிடங்கு ஆகும்.  
லெம்பா சுபாங் என்பது சிலாங்கூர், பெட்டாலிங் மாவட்டத்தில் உள்ள ஒரு நகரம். கோலாலம்பூர் மாநகருக்கு மேற்கே 17 கி.மீ. தொலைவில் அமைந்து இருக்கும் இந்த நகரம், சா ஆலாம், சுபாங் ஜெயா பெருநகரங்களுக்கு இடையிலும் அமைந்துள்ளது.
# லெம்பா சுபாங் எல்ஆர்டி நிலையம்

## லெம்பா சுபாங் பராமரிப்புக் கிடங்கு

### சுபாங் வானூர்தி நிலையம்

லெம்பா சுபாங் நகரம் கிள்ளான் பள்ளத்தாக்கில் உள்ள கம்போங் பாரு சுபாங் சிற்றூரையும்; சௌஜானா குழிப்பந்து மன்றத்தையும் *(Saujana Golf Country Club)* அடக்கி உள்ளது. சுபாங் ஜெயா, கிளானா ஜெயா *(Kelana Jaya),* சுங்கை பூலோ, குவாசா டமன்சாரா *(Kwasa Damansara),* கோத்தா டாமன்சாரா *(Kota Damansara),* ஆரா டாமன்சாரா *(Ara Damansara),* முத்தியாரா டாமன்சாரா போன்ற நகரங்களும்; பெட்டாலிங் ஜெயா பெரு நகர்ப் பகுதிகளும், இந்தச் சுபாங் நகரத்திற்கு மிக அருகில் உள்ளன.  
இங்குதான் கோலாலம்பூரின் முன்னாள் பன்னாட்டு வானூர்தி நிலையமான சுல்தான் அப்துல் அசீஸ் சா வானூர்தி நிலையம் *(Subang International Airport)* அமைந்துள்ளது. இந்த வானூர்தி நிலையம், சுபாங் பன்னாட்டு வானூர்தி நிலையம் (*Subang Airport*) என்றும் அழைக்கப்படுகிறது.
# லெம்பா சுபாங் எல்ஆர்டி நிலையம்

## கிளானா ஜெயா வழித்தடம்

**கிளானா ஜெயா வழித்தடம்** அல்லது கிளானா ஜெயா இலகு தொடருந்து வழித்தடம் (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (*LRT*) ஆகும். இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  
மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட கிள்ளான் பள்ளத்தாக்கு ஒருங்கிணைந்த போக்குவரத்து அமைப்பில் (*Klang Valley Integrated Transit System*) இந்த வழித்தடம் ஒரு பகுதியாகும்.  
இந்த வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.
# லெம்பா சுபாங் எல்ஆர்டி நிலையம்

## பேருந்து சேவைகள்

பெட்டாலிங் ஜெயாவில் உள்ள ரேபிட் கேஎல் பேருந்து நிறுத்தங்களில் இந்த நிலையமும் ஒன்றாகும். இந்த நிலையத்தில் பேருந்து நிறுத்தமும் உள்ளது.  
| லெம்பா சுபாங் எல்ஆர்டி நிலையம் | PJU 1A/1 சாலை | ஆரா டாமன்சாரா |  |
| --- | --- | --- | --- |
| சூரியன் நிலையம் | PJU 1A/1 சாலை, பெர்சியாரான் துரோப்பிக்கானா
லெம்பா சுபாங் நிலையம் | ஆரா டாமன்சாரா | } |
# சாம்பல் வேட்டைநாய்கள் (சிறப்புக் காவல்படை)

**சாம்பல் வேட்டைநாய்கள்** (*Greyhounds*), இந்தியாவின் ஆந்திரப் பிரதேசம் மாநிலத்தில் நக்சலைட்டு-மவோயிஸ்ட் கிளர்ச்சிகளை முறியடிக்க 1989ஆம் ஆண்டில் காவல்துறையின் கூடுதல் தலைமை இயக்குநாரின் தலைமையில் நிறுவப்பட்ட பயங்கரவாத எதிர்ப்புப் படை ஆகும். 2020ல் இப்படையில் 2000 சிறப்பு பயிற்சி பெற்ற காவலர்களும் மற்றும் காவல் அதிகாரிகளும் இருந்தனர். ஆந்திரப் பிரதேசத்தின் சில பகுதிகளைக் கொண்டு . 2 சூன் 2014 அன்று நிறுவப்பட்ட தெலங்கானா மாநிலத்திற்கும் இப்படைகள் செயலாற்றுகிறது. சிவப்பு தாழ்வாரப் பகுதிகளில் ஆந்திரம் மற்றும் தெலங்கானா மாநிலங்கள் உள்ளதால், ஆந்திரத்தில் இப்படையின் தலைமையகம் விசாகப்பட்டினத்திலும், தெலங்கானாவில் இப்படைகளின் தலைமையகம் ஐதராபாத்திலும் செயல்படுகிறது.  
இப்படையினருக்கு காட்டுப் போர் முறை பயிற்சிகள், நவீன துப்பாக்கிகள் மற்றும் கவச தளவாடங்கள் மற்றும் வாகனங்கள் தரப்படுகிறது.
1995 மற்றும் 2016 காலகட்டத்தில் இப்படையினர் 1780க்கும் மேற்பட்ட மாவோயிஸ்டுகளை வேட்டையாடிக் கொன்றுள்ளனர். சிறப்புப் படையினர் தரப்பில் 163 காவலர்கள் மற்றும் காவல் அதிகாரிகளும் கொல்லப்பட்டனர்..
# சாம்பல் வேட்டைநாய்கள் (சிறப்புக் காவல்படை)

## விருதுகள்

சனவரி 2024ல் விசாகப்பட்டினத்தில் நடைபெற்ற 16 மாநிலங்களின் பயங்கரவாத எதிர்ப்புப் படைகளுக்கு இடையே நடைபெற்ற அகில இந்திய போட்டிகளில், ஆந்திரப் பிரதேசத்தின் சாம்பல் வேட்டைநாய் படையினர் வென்று முதலிடத்தை தக்க வைத்துக் கொண்டனர்.
# சாம்பல் வேட்டைநாய்கள் (சிறப்புக் காவல்படை)

## இதனையும் காண்க

- சிறப்பு நடவடிக்கைகள் குழு (ஒடிசா)
- சிறப்பு நடவடிக்கைகள் குழு (ஜம்மு காஷ்மீர்)
- பஞ்சாப் காவல்துறையின் சுவாத் பிரிவு
- பயங்கரவாத எதிர்ப்புப் படை (கேரளம்)
- பயங்கரவாத எதிர்ப்புப் படை (மேற்கு வங்காளம்)
- போர்ஸ் ஒன் (மகாராட்டிரம்)
- சிவப்பு தாழ்வாரம்
- நக்சலைட்டு-மவோயிஸ்ட் கிளர்ச்சி
# பயங்கரவாத எதிர்ப்புப் படை (தமிழ்நாடு)

**பயங்கரவாத எதிர்ப்புப் படை**, தமிழ்நாட்டில் நவம்பர் 2023ல் பயங்கரவாத எதிர்ப்புப் படை நிறுவ அரசாணை வெளியிடப்பட்டது. 383 பேர் கொண்ட இப்படையானது கூடுதல் காவல்துறை இயக்குநர் (உளவுத்துறை) மேற்பார்வையில் செயல்படும். காவல்துறைத் துணைத்தலைவர் (DIG) தலைமையில் செயல்படும் இப்படையில் 5 காவல் கண்காணிப்பாளர்கள், 5 கூடுதல் காவல் கண்காணிப்பாளர்கள், 13 துணை கண்காணிப்பாளர்கள், 31 காவல் ஆய்வாளர்கள், 61 உதவி ஆய்வாளர்கள் மற்றும் உளவுப்பிரிவு காவலர்கள் மற்றும் அதிரடிப்படை காவலர்கள் உள்ளனர். தமிழ்நாடு முழுவதும் செயல்படும் இப்படைபிரிவினரின் பணிகளுக்கு 89 புதிய வாகனங்கள் வழங்கப்படும்.
# பயங்கரவாத எதிர்ப்புப் படை (தமிழ்நாடு)

## பயிற்சிகள்

இப்படையினருக்கு காட்டுப் பகுதிகளில் பயங்கரவாதிகள் மீது தாக்குதல் நடத்துவதற்கும், நவீன துப்பாக்கிகள் மற்றும் தளவாடங்கள் கையாள்வதற்கும் பயிற்சி வழங்கப்படுகிறது.
# பயங்கரவாத எதிர்ப்புப் படை (தமிழ்நாடு)

## சலுகைகள்

இப்படைப்பிரிவில் பணியாற்றுபவர்களின் அடிப்படை ஊதியத்தில் 10% அல்லது ரூபாய் 20,000 இவற்றுள் எது குறைவோ அத்தொகை சிறப்பு ஊதியமாக வழங்கப்படும். சிறப்பு ஊதியத்திற்கும் சேர்த்து அகவிலைப்படி கணக்கிடப்படும். அவசரப் பணிக்கு வானூர்தி பயணம் அனுமதிக்கப்படும்.
# பயங்கரவாத எதிர்ப்புப் படை (தமிழ்நாடு)

## இதனையும் காண்க

- பயங்கரவாதம்
- சாம்பல் வேட்டைநாய்கள் (சிறப்புக் காவல்படை)
- சிறப்பு நடவடிக்கைகள் குழு (ஒடிசா)
- சிறப்பு நடவடிக்கைகள் குழு (ஜம்மு காஷ்மீர்)
- பஞ்சாப் காவல்துறையின் சுவாத் பிரிவு
- பயங்கரவாத எதிர்ப்புப் படை (கேரளம்)
- பயங்கரவாத எதிர்ப்புப் படை (மேற்கு வங்காளம்)
- போர்ஸ் ஒன் (மகாராட்டிரம்)
# ஆரா டாமன்சாரா எல்ஆர்டி நிலையம்

**ஆரா டாமன்சாரா எல்ஆர்டி நிலையம்** அல்லது **ஆரா டாமன்சாரா இலகு விரைவுப் போக்குவரத்து நிலையம்** (ஆங்கிலம்: *Ara Damansara LRT Station*; மலாய்: *Stesen LRT Ara Damansara*; சீனம்: 阿拉白沙罗) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையம் லெம்பா சுபாங் பராமரிப்பு கிடங்கிற்கு *(Lembah Subang Depot)* அருகில் அமைந்துள்ளது.
# ஆரா டாமன்சாரா எல்ஆர்டி நிலையம்

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது.  
ஆரா டாமன்சாரா பகுதியில் இந்த நிலையம் அமைந்து இருந்ததால், ஆரா டாமன்சாரா எனும் பெயரும் இந்த நிலையத்திற்குச் சூட்டப்பட்டது.
# ஆரா டாமன்சாரா எல்ஆர்டி நிலையம்

## அமைவு

### காத்திருக்கும் நேரம்

PJU 1A/46 சாலை; PJU 1A சாலை, ஆரா டாமன்சாரா ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.  
2019-ஆம் ஆண்டில், ஆரா டாமன்சாரா எல்ஆர்டி நிலையம் மற்றும் கோம்பாக் எல்ஆர்டி நிலையம் ஆகிய நிலையங்களுக்கு இடையே உச்ச நேர தொடருந்துப் போக்குவரத்து அதிகரிக்கப்பட்டது. அதிகரித்து வரும் பயணிகளின் தேவைகளை நிறைவு செய்வதற்காக, காத்திருக்கும் நேரம் 3 நிமிடங்களில் இருந்து 1.5 நிமிடங்களுக்கு தற்காலிகமாகக் குறைக்கப்பட்டது.
# ஆரா டாமன்சாரா எல்ஆர்டி நிலையம்

## ஆரா டாமன்சாரா

ஆரா டாமன்சாரா (*Ara Damansara*); என்பது சிலாங்கூர், பெட்டாலிங் மாவட்டத்தில் அமைந்து உள்ள குடியிருப்பு புறநகர்ப் பகுதியாகும். இந்தப் புறநகர்ப் பகுதி சுபாங் வானூர்தி நிலையச் சாலையின் *(Jalan Lapangan Terbang Sultan Abdul Aziz)* வழியில் அமைந்துள்ளது.  
துரோபிக்கானா *(Tropicana)* மற்றும் பண்டார் உத்தாமா டாமன்சாரா *(Bandar Utama Damansara)* புறநகர்ப் பகுதிகளுக்கு அடுத்தப் புறநகர்ப் பகுதியாக உள்ளது.
# ஆரா டாமன்சாரா எல்ஆர்டி நிலையம்

## ஆரா டாமன்சாரா

### தாமான் துன் டாக்டர் இசுமாயில்

பெட்டாலிங் ஜெயா மாநகரத்தில் 739 ஏக்கர் பரப்பளவில் அமைந்துள்ள இந்தப் புறநகர்ப் பகுதி; சுபாங் வானூர்தி நிலைய நெடுஞ்சாலையில்; புஞ்சாக் ஆலாம் நெடுஞ்சாலைக்கு *(Puncak Alam Highway)* கிழக்கிலும்; கிள்ளான் பள்ளத்தாக்கு புதிய விரைவுச்சாலையின் *(New Klang Valley Expressway - NKVE)* வடக்கு மேற்கிலும் அமைந்துள்ளது.  
இந்தப் புறநகர்ப் பகுதியின் வடக்கே கோத்தா டாமன்சாரா *(Kota Damansara)*, கிழக்கே தாமான் துன் டாக்டர் இசுமாயில் *(Taman Tun Dr Ismail),* தெற்கே சுபாங் ஜெயா *(Subang Jaya)* மற்றும் மேற்கில் காயாங்கான் அயிட்ஸ் *(Kayangan Height)* நகர்ப் பகுதிகள் உள்ளன.
# ஆரா டாமன்சாரா எல்ஆர்டி நிலையம்

## ஆரா டாமன்சாரா

### சுபாங் வானூர்தி நிலையம்

லெம்பா சுபாங் நகரம் கிள்ளான் பள்ளத்தாக்கில் உள்ள கம்போங் பாரு சுபாங் சிற்றூரையும்; சௌஜானா குழிப்பந்து மன்றத்தையும் *(Saujana Golf Country Club)* அடக்கி உள்ளது. சுபாங் ஜெயா, கிளானா ஜெயா *(Kelana Jaya),* சுங்கை பூலோ, குவாசா டமன்சாரா *(Kwasa Damansara),* கோத்தா டாமன்சாரா *(Kota Damansara),* ஆரா டாமன்சாரா *(Ara Damansara),* முத்தியாரா டாமன்சாரா போன்ற நகரங்களும்; பெட்டாலிங் ஜெயா பெரு நகர்ப் பகுதிகளும், இந்தச் சுபாங் நகரத்திற்கு மிக அருகில் உள்ளன.  
இங்குதான் கோலாலம்பூரின் முன்னாள் பன்னாட்டு வானூர்தி நிலையமான சுல்தான் அப்துல் அசீஸ் சா வானூர்தி நிலையம் *(Subang International Airport)* அமைந்துள்ளது. இந்த வானூர்தி நிலையம், சுபாங் பன்னாட்டு வானூர்தி நிலையம் (*Subang Airport*) என்றும் அழைக்கப்படுகிறது.
# ஆரா டாமன்சாரா எல்ஆர்டி நிலையம்

## ஆரா டாமன்சாரா

### ஆசிய நெடுஞ்சாலை

ஆரா டாமன்சாரா நகர்ப்புறம் கூட்டரசு சாலை ; கிள்ளான் பள்ளத்தாக்கு புதிய விரைவுச்சாலை &nbsp;&nbsp;எனும் ஆசிய நெடுஞ்சாலை மூலமாகச் சேவை செய்யப்படுகிறது.  
ஆரா டாமன்சாரா இரண்டு எல்ஆர்டி *(LRT)* நிலையங்களைக் கொண்டுள்ளது.  
- லெம்பா சுபாங் எல்ஆர்டி நிலையம் *(Lembah Subang LRT Station)*
- ஆரா டாமன்சாரா எல்ஆர்டி நிலையம் *(Ara Damansara LRT Station)*  
2016 சூன் மாதம் கிளானா ஜெயா வழித்தடம் *(LRT Kelana Jaya Line)* கட்டி முடிக்கப்பட்டது.
# பொட்டாசியம் நான்கையோடோபிளாட்டினேட்டு

**பொட்டாசியம் நான்கையோடோபிளாட்டினேட்டு** (*Potassium tetraiodoplatinate*) என்பது K<sub>2</sub>PtI<sub>4</sub>·(H<sub>2</sub>O)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நான்கையோடோபிளாட்டினேட்டின் பிளாட்டினம் உப்பாகக் கருதப்படும் இச்சேர்மம் பிளாட்டினம்(II) இன் சதுரத்தள ஒருங்கிணைவுச் சேர்மமாகவும் கருதப்படுகிறது. தண்ணீரிலிருந்து ஓர் இருநீரேற்றாக இச்சேர்மம் படிகமாகிறது. பொட்டாசியம் அயோடைடும் பொட்டாசியம் டெட்ராகுளோரோபிளாட்டினேட்டும் இடப்பெயர்ச்சி வினையில் ஈடுபடுவதால் பொட்டாசியம் நான்கையோடோபிளாட்டினேட்டு உருவாகிறது:  
::K<sub>2</sub>PtCl<sub>4</sub> + 4 KI → K<sub>2</sub>PtI<sub>4</sub> + 4 KCl  
சிசுபிளாட்டின் என்ற புற்றுநோய் எதிர்ப்பு மருந்தை தயாரிப்பதற்கு உதவும் ஒரு முன்னோடிச் சேர்மமாக இது பயன்படுகிறது.
# விக்கிப்பீடியா:Statistics/weekly/17-Nov-2024
# புதுநகரம் தொடருந்து நிலையம்

**புதுநகரம் தொடருந்து நிலையம்** (*Pudunagaram railway station*, நிலையக் குறியீடு: PDGM) என்பது இந்திய இரயில்வேயின், தென்னக தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG-6 வகை இந்திய தொடருந்து நிலையம் ஆகும். இந்த தொடருந்து நிலையம் பாலக்காடு-பொள்ளாச்சி வழித்தடத்தில் அமைந்துள்ளது. இது இந்திய மாநிலமான கேரளத்தில் பாலக்காடு மற்றும் பொள்ளாச்சி இடையான ஒரு கிளைப்பாதையாகும்.
# புதுநகரம் தொடருந்து நிலையம்

## வரலாறு

பாலக்காடு சந்திப்பு மற்றும் பாலக்காடு நகரத்திற்கு இடையே இந்த பாதை முழுமையாக இயங்கி வந்தது. இந்நிலையில் பாலக்காடு நகரம் மற்றும் பொள்ளாச்சி இடையேயான பாதையானது மீட்டர்கேஜ் பாதையிலிருந்து அகலப் பாதையாக 2015 ஆம் ஆண்டு மாற்றபட்டது. 2 அக்டோபர் 2015 அன்று பாதுகாப்பு சோதனைகள் நிறைவு செய்யப்பட்டன. அதைத் தொடர்ந்து பாதுகாப்பு ஆய்வுகள் 7 அக்டோபர் 2015 அன்று நிறைவடைந்தன. தற்போது இங்கு இரண்டு தொடருந்துகள் நிறுத்தப்பட்டுகின்றன. அவை எர்ணாகுளம்-ராமேஸ்வரம் சிறப்பு கட்டண விரைவு வண்டி மற்றும் திருச்செந்தூர்-பாலக்காடு பயணிகள் வண்டி.
# கறையான் கவசம்

**கறையான் கவசம்** (*Termite shield*) என்பது மண்ணிலுள்ள கறையான்கள் தரை விட்டங்கள் உள்ளிட்ட மரத்தினால் செய்யப்பட்ட பொருட்கள் பாதிக்காமல் இருக்கக் கட்டுமானத்தில் பயன்படுத்தப்படும் ஓர் உலோகத் தடுப்பாகும். இப்போது பல வகையான இரசாயனமற்ற கறையான் தடுப்பான்கள் பயன்படுத்தப்படுகின்றன.